Ukraina Vazirlar mahkamasi 2016 yil uchun davlat byudjyetini tasdiqladi, hujjat Oliy radaga ovoz berish uchun kiritildi. Bu haqda Ukraina iqtisodiy rivojlanish va savdo vaziri Ayvaras Abromavichus o‘z tvitterida ma’lum qildi. Avvalroq Oliy rada 2016 yil byudjyeti qabul qilingungacha 24 dekabrda ishlash qarorini qabul qilgani ma’lum qilingandi. Ukraina bosh vaziri Arseniy Yatsenyuk Rada deputatlari ishining samaradorligiga piching bilan izoh berib, agar ular byudjyetni qabul qilishsa, ularga Santa-Klaus va’da qildi.